da en da nl ca da da de es da en da da da da da da da da da da da da de da de pl de de da da en en da en en it da da da da de da da da da da da da da da da da da da nl da en da da es nl da
Fritrækningsulykker forebygges med kursus | LandboUngdom
9.2.2022 12:30:00 CET | LandboUngdom
LandboUngdom uddanner unge landmænd i sikker fritrækning af fastkørte maskiner i landbruget, så færre kommer alvorligt til skade eller mister livet.
Det sker hvert år, og kurven er ikke knækket endnu. Landbrugsmaskiner sidder fast, og med ét er landmanden i risiko for at ende i en alvorlig arbejdsulykke. Men det vil LandboUngdom lave om på med kursus i fritrækning.
I samarbejde med kursusvirksomheden Rescue Center Denmark uddanner LandboUngdom derfor sine medlemmer i sikker fritrækning af fastkørte landbrugsmaskiner. Kurset er en videreudvikling af sidste års kursus, som måtte holdes online. I år kunne deltagerne så få mulighed for at sætte teorien i spil med praktiske øvelser, da 11 medlemmer fra hele landet mødtes ved Rescure Center Danmark i Esbjerg.
En håndfuld af deltagerne kom fra en Maskinstation i Borris, Vestjylland. Der er det, i de travleste perioder, en fuldtidsstilling at køre ud og trække tunge landbrugsmaskiner fri. Og selvom de unge landmænd er vant til at trække maskinerne fri, har det indtil nu været uden den nødvendige teori til at kunne udføre arbejdet sikkert.
Initiativtageren til at få resten af holdet med var Jesper Jørgensen, som havde set kurset på LandboUngdoms Facebookprofil.
”Vi har selv et spil til at trække folk op, og vi har da stillet os selv spørgsmålet, om vi egentlig gør det på de rigtige måder. På kurset blev vi både bekræftet i, at vi gør nogle ting rigtigt, og vi lærte også noget nyt,” siger Jesper Jørgensen.
”Det er nemt at køre ud og gøre et eller andet, og så håbe på det går. Jeg har selv nogle gange tænkt: Det her det ender galt. På kurset blev vi bl.a. undervist i teori om, hvordan vi kan udnytte spillet og lave nogle beregninger, som gør arbejdet sikkert, så jeg vil da gerne anbefale andre at få den viden,” uddyber Jesper Jørgensen.
Det handler om at forstå kræfterne og få værktøjerne til at handle sikkert
Ulykkerne ved fritrækning er ofte alvorlige. Det er tunge maskiner og store kræfter, der er i spil. Derfor er det også vigtigt, at få de nødvendige værktøjer til at kunne arbejde med kræfterne, mener Esben Tanghus, som er tidligere ledelsesmedlem i LandboUngdom og tovholder på kurset.
Esben har med egne øje set maskinernes kræfter, og været tæt på en ulykke, der kunne være gået galt. Derfor er motivationen for at uddanne unge landmænd i sikker fritrækning, stor.
”Hvis jeg kan være med til at forhindre bare én ulykke, så har kurset været vellykket,” siger Esben Tanghus.
”Det er så vigtigt at vide, hvad der kan lade sig gøre, og hvad der ikke kan lade sig gøre. Mange tænker, at det er nemt lige at trække en maskine op, med det er altså kæmpe kræfter man har med at gøre, og det skal man have respekt for,” afslutter Esben Tanghus.
Tovholder og tidligere ledelsesmedlem i LandboUngdom
Foto: Rescue Center Denmark
Agro Food Park 15, Skejby
+45 78 78 01 29https://landboungdom.dk
LandboUngdom er en ungdomsorganisation med 47 lokalforeninger og flere end 4000 medlemmer. Vi er mødested for unge på landet og unge med interesse for livet på landet. LandboUngdom arbejder for at skabe aktivitet for de unge på landet, så det at bo på landet bliver mere spændende.
Følg pressemeddelelser fra LandboUngdom
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra LandboUngdom
Martin Rohde Andersen fra Kibæk valgt ind i LandboUngdoms Hovedbestyrelse26.9.2022 10:55:56 CEST | Pressemeddelelse
Martin Rohde Andersen har i to perioder stået i spidsen for LandboUngdoms region MidtVest i kraft af posten som regionrådsformand. De sidste fire år som regionrådsformand har givet ham blod på tanden til at tage sit frivillige engagement til næste niveau. Lørdag den 24. september er han valgt ind i LandboUngdoms hovedbestyrelse.
Christian Orthmann fra Odense valgt ind i LandboUngdoms Hovedbestyrelse26.9.2022 10:43:41 CEST | Pressemeddelelse
23-årige Christian Orthmann er ved kampvalg valgt ind i LandboUngdoms hovedbestyrelse lørdag den 24. september. Med rødder i det fynske har Christian Orthmann engageret sig på flere poster og i flere regioner i LandboUngdom.
Claus Frederiksen fra Skanderborg valgt ind i LandboUngdoms Hovedbestyrelse26.9.2022 10:32:40 CEST | Pressemeddelelse
Til dagligt arbejder Claus Frederiksen ved en griseproducent. Fritiden bruger han på sit frivillige engagement i LandboUngdom, hvor han lørdag den 24. september er valgt som 2. suppleant til LandboUngdoms hovedbestyrelse.
Niels Skovgaard genvalgt til formand for LandboUngdom25.9.2022 16:46:42 CEST | Pressemeddelelse
Til stående klapsalver blev Niels Skovgaard ved LandboUngdoms årsmøde i går den 24. september genvalgt i en toårig formandsperiode.
LandboUngdom har vokseværk – præsenterer højeste medlemstal i 15 år21.9.2022 21:43:33 CEST | Pressemeddelelse
Ved LandboUngdoms årsmøde lørdag den 24. september præsenteres det højeste medlemstal i 15 år. 4333 unge har nemlig valgt at være medlem af LandboUngdom, og bekræfter dermed et fortsat ønske om at skabe aktivitet og udvikling på landet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022